Markedsmodning vedr. udbud af bostedspladser til autister og domsanbragte 
udviklingshæmmede 
Sagsfremstilling 
6.      Markedsmodning vedr. udbud af bostedspladser til autister og domsanbragte 
udviklingshæmmede  
                                                                                                                        Åbent 
Sagsnr.: 326-2014-113777     J.nr.: 27.03.00            Jacob Møller.: 326-2014-257758 
  
[adresse] 
Fællesudbud [adresse] (FUS)  har udarbejdet udbudsmateriale vedrørende udbud af bostedspladser til autister og 
domsanbragte udviklingshæmmede over 18 år. 
  
Botilbud på det specialiserede socialområde har ikke tidligere været konkurrenceudsat. Dette udbud skal på et 
mindre afgrænset område teste, om der kan opnås bedre kvalitet eller bedre økonomi ved at udbyde specialiserede 
opgaver. Udbuddet vil dermed give en indikation på om udbudsredskabet fremover kan bidrage til at mindske 
udgiftspresset på hele det specialiserede sociale område. 
  
Fordi botilbud ikke tidligere har været konkurrenceudsat, så har hverken kommuner eller botilbud konkrete erfaringer 
med konkurrenceudsættelse. Der er derfor – både hos kommuner og leverandører - behov for læring og udvikling i 
forhold til udbud på dette område. Bl.a. derfor har det ikke indenfor de givne rammer været muligt at finde en egnet 
incitamentsmodel ift. at skabe en sammenhæng mellem pris og borgerens udvikling (fx udbetaling af bonus ved 
opnåede resultater).  
  
Gældende lovgivning medfører, at det altid skal være muligt at vælge en leverandør, som ikke er på rammeaftalen. 
Botilbuddet skal altid vælges ud fra borgerens behov, og det er derfor muligt – hvis der ikke er egnede leverandører 
på rammeaftalen – at vælge en leverandør udenfor rammeaftalen. Dette udbud skal derfor bl.a. betragtes som et 
forsøg på at forpligte leverandørerne til at give en gennemsigtig pris, samt en kontraktlig forpligtelse for leverandøren 
til at udvikle borgerne iht. borgerens handlingsplan.  
  
Udbudsmaterialet afspejler et ønske om, at: 
· sikre, at både små og store tilbudsgivere kan byde. Derfor kan der bydes på 4 delaftaler vedrørende autister og 2 
delaftaler vedrørende domfældte. Der kan bydes på en eller flere af delaftalerne. 
· sikre, at nye leverandører kan komme ind på markedet. Derfor er der mulighed for at byde på opgaven, selvom 
leverandøren først senere godkendes til at være på Tilbudsportalen. 
· sikre, at der sker en udvikling af de borgere, som bor på botilbuddene. Derfor evalueres der både på pris og 
kvalitet. 
· det skal være muligt at vælge et botilbud udenfor udbuddets rammer, hvis borgerens behov ikke opfyldes hos en af 
leverandørerne på aftalen, jf. reglerne i serviceloven.  
  
Udbuddet er udformet som en rammeaftale med hhv.: 
· gruppe 1: Fire delaftaler på autister og  
· gruppe 2: To delaftaler på domsanbragte udviklingshæmmede. 
  
Der søges 24 leverandører, som fordeler sig med 1-4 leverandører på hver delaftale. Opdelingen af delaftaler svarer 
til borgernes forskellige behov for støtte. Kommunerne kan tilslutte sig én eller begge grupper af delaftaler. 
  
Tildelingskriteriet er det økonomisk mest fordelagtige tilbud, og der vil blive anvendt følgende underkriterier: 
- Økonomi (50%) 
- Incitament til udvikling af borgeren (30%) 
- Personale (20%) 
  
Tilbudsgiverne skal i en konkret case for hver delaftale beskrive, hvordan tilbudsgiver kan sikre borgernes psykiske 
og fysiske udvikling, og hvordan kommune og bosted kan arbejde for borgerens udvikling. Disse 
løsningsbeskrivelser bliver brugt ved evaluering af underkriterium 2. 
  
For så vidt angår underkriterium 3, Personale, skal tilbudsgiver gøre rede for personalets uddannelse og 
kompetencer, herunder også beskrive personalets udviklingsplaner og metoder til videndeling og sparring blandt 
personalet. 
  
BEHANDLING 
Direktion, Handicapråd, Socialudvalg, Økonomiudvalg og Kommunalbestyrelse. 
  
INDSTILLING 
Voksenspecial- og psykiatrichefen indstiller, at sagen drøftes med henblik på en stillingstagen til niveauet for 
Kalundborg Kommunes eventuelle videre deltagelse i udbudsprocessen. 
  
ØKONOMISKE KONSEKVENSER 
Potentialeafklaringen har vist, at det er forventningen, at et udbud vil kunne give sagsbehandlerne bedre redskaber i 
forhold til indholds- og prisvurdering af tilbuddene og medvirke til at skabe større gennemsigtighed med hensyn til 
tilbuddenes effekt. Endvidere har produktivitetskommissionen anbefalet, at der i højere grad sker 
konkurrenceudsættelse indenfor dette område 
  
Udbuddet er første fase i et projekt, hvor yderligere former for botilbud skal konkurrenceudsættes, og forvaltningen 
vurderer, at man kan bruge erfaringerne fra dette udbud i fremtidige udbud på det specialiserede socialområde. 
  
Det er meget svært at komme med et økonomisk skøn på, hvad en eventuel deltagelse vil kunne give. Omvendt må 
det forventes ikke at have en negativ effekt. 
Direktionens møde den 2. september 2014: 
Direktionen vedtog at anbefale, at Kalundborg Kommune deltager i udbuddet. Der udarbejdes et notat til sagen, hvor
det fremgår, hvilke muligheder kommunesamarbejdet har for at forkaste indkomne tilbud, samt hvilke kollektive og 
individuelle betingelser der gælder for at udtræde af samarbejdet. 
  
Administrativ bemærkning den 8. september 2014: 
Notatet "Bemærkninger til udbudsmaterialet" er tilknyttet dagsordenspunktet. 
Socialudvalgets møde den 11. september 2014: 
Socialudvalget vedtog at anbefale, at Kalundborg Kommune ikke deltager i udbuddet. 
  
Administrativ bemærkning den 11. september 2014: 
Handicaprådet blev på sit møde den 2. september 2014 orienteret om sagen. 
Handicaprådets formand vedtog herefter den 11. september 2014, på rådets vegne, at anbefale, at Kalundborg 
Kommune ikke deltager i udbuddet. 
Økonomiudvalgets møde den 17. september 2014: 
Økonomiudvalget vedtog at anbefale Socialudvalgets indstilling. 
  
Bilag 
  
Bilag 1, kravsspecifikation.docx 
326-2014-240419 
Bilag 2, kontraktudkast, rammeaftale.doc 
326-2014-240418 
Bilag 3, kontrakt vedr. borger.docx 
326-2014-240417 
Bilag 4, uddrag af lovgivning.docx 
326-2014-240416 
Bilag 5, matchliste.xlsx 
326-2014-240415 
Bilag 6, oversigt over støttebehov, autisme.docx 
326-2014-240414 
  
  
  
  
Kommunalbestyrelsens møde den 24. september 2014: 
Kommunalbestyrelsen vedtog at godkende Økonomiudvalgets indstilling. 
Bilag 7, domstyper.docx 
326-2014-240413 
Bilag 8, tilbudsliste.xlsx 
326-2014-240412 
bilag 9a, case 1.docx 
326-2014-240411 
bilag 9b, case 2.docx 
326-2014-240410 
bilag 9c, case 3.docx 
326-2014-240409 
bilag 9d, case 4.docx 
326-2014-240408 
bilag 9e, case 5.docx 
326-2014-240407 
bilag 9f, case 6.docx 
326-2014-240406 
Bilag 10, Tro og loveerklæring.docx 
326-2014-240405 
Bilag 11, konsortiedannelse.docx 
326-2014-240404 
FULDMAGT.docx 
326-2014-240403 
Udbudsbetingelser.doc 
326-2014-240402 
bemærkninger til udbudsmateriale 
326-2014-252472 
